Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12847

e) ne álljon fenn további kockázat a tüzelőanyag szétömlése, kényszerleszállás és kisebb összeütközés eseményei során. J. ALRÉSZ.ÜZEMELTETÉSI KÖRNYEZET ÉS EMBERI TÉNYEZŐK J. 1. Általános rész A repülőgépet úgy kell megtervezni, hogy lehetővé váljon a biztonságos üzemeltetés az utasok teljesítőképességének határain belül, és azokéin, akik működtetik, karbantartják és kiszolgálják azt. Megjegyzés.- Az ember/gép érintkező felület gyakran a gyenge láncszem egy üzemeltetési környezetben, és mivel ez így van, biztosítani szükséges, hogy a repülőgép a repülés minden 2007/70/II. szám fázisában irányítható maradjon (beleértve a meghibásodások okozta bármilyen mértékű csökkenést), és hogy se a személyzetnek, se az utasoknak ne okozhasson kárt az a környezet, amelyben a repülés időtartama alatt tartózkodnak. J. 2. Hajózó személyzet J. 2. 1. A repülőgépet olyan módon kell megtervezni, hogy lehetővé váljon a hajózó személyzet számára a biztonságos és hatékony repülőgép-vezetés. A tervezésnél tekintettel kell lenni a hajózó személyzet készségeinek és fiziológiai adottságainak különbözőségére is a hajózó személyzet szakszolgálati engedélyezése határain belül. Számításba kell venni a repülőgép különböző várható üzemeltetési körülményeit a környezetében, beleértve a meghibásodások okozta csökkent működést. J. 2. 2. A repülőgép megtervezéséből eredő, a hajózó személyzetre jutó munkaterhelésnek észszerűnek kell lennie a repülés minden fázisában. Speciális figyelmet kell fordítani a repülés kritikus fázisaira, és a kritikus eseményekre, melyek valószínűen várható, hogy előfordulnak a repülőgép élettartama alatt, mint egy kisebb fokú hajtómű meghibásodás, vagy szélnyírásba kerülés. Megjegyzés.- Mind az észlelőképesség, mind a fiziológiai tényezők befolyásolhatják a munkaterhelést. J. 3. Ergonómia A repülőgép tervezése során figyelembe kell venni az ergonómiai tényezőket, beleértve:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes